CELEX: 32015D2469
Language: sl
Date: 2015-12-08 00:00:00
Title: Sklep Sveta (EU) 2015/2469 z dne 8. decembra 2015 o podpisu, v imenu Unije in o začasni uporabi Protokola o spremembi k Sporazumu med Evropsko skupnostjo in Republiko San Marino o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti

31.12.2015   
            
            
               SL
            
            
               Uradni list Evropske unije
            
            
               L 346/1
            
         SKLEP SVETA (EU) 2015/2469
   z dne 8. decembra 2015
   o podpisu, v imenu Unije in o začasni uporabi Protokola o spremembi k Sporazumu med Evropsko skupnostjo in Republiko San Marino o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 115 v povezavi s členom 218(5) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Svet je 14. maja 2013 pooblastil Komisijo, da začne pogajanja z Republiko San Marino o spremembi Sporazuma med Evropsko skupnostjo in Republiko San Marino o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti (1) (v nadaljnjem besedilu: Sporazum), da se ga uskladi z nedavnim razvojem dogodkov na svetovni ravni, na kateri je bilo dogovorjeno, da se avtomatična izmenjava podatkov spodbuja kot mednarodni standard.
            
         
               (2)
            
            
               Besedilo Protokola o spremembi k Sporazumu (v nadaljnjem besedilu: Protokol o spremembi), ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje sporazum z najnovejšim razvojem dogodkov na mednarodni ravni v zvezi z avtomatično izmenjavo podatkov, in sicer s svetovnim standardom za avtomatično izmenjavo podatkov o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice in Republika San Marino so dejavno sodelovale pri delu svetovnega foruma OECD za podporo razvoja in izvajanja tega standarda. Besedilo Sporazuma, kakor ga spreminja Protokol o spremembi, je pravna podlaga za izvajanje svetovnega standarda v odnosih med Unijo in Republiko San Marino.
            
         
               (3)
            
            
               Protokol o spremembi bi bilo treba odobriti v imenu Unije.
            
         
               (4)
            
            
               Glede na usmeritve, ki so jih izrazile države članice in Republika San Marino v okviru Svetovnega foruma OECD, bi bilo treba Protokol o spremembi začasno uporabljati od 1. januarja 2016, dokler se ne zaključijo postopki za njegovo sklenitev in začetek veljavnosti –
            
         SPREJEL NASLEDNJI SKLEP:
   Člen 1
   Podpis, v imenu Unije, Protokola o spremembi k Sporazumu med Evropsko skupnostjo in Republiko San Marino o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti, se odobri s pridržkom sklenitve navedenega protokola o spremembi.
   Besedilo Protokola o spremembi je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola o spremembi, ki je za Unijo zavezujoč.
   Člen 3
   Ob upoštevanju vzajemnosti se Protokol o spremembi začasno uporablja od 1. januarja 2016 do končanja postopkov, potrebnih za njegovo sklenitev (2).
   Predsednik Sveta v imenu Unije uradno obvesti Republiko San Marino o svoji nameri, da se Protokol o spremembi začasno in ob upoštevanju vzajemnosti uporablja od 1. januarja 2016.
   Člen 4
   Ta sklep začne veljati na dan sprejetja.
   
      V Bruslju, 8. decembra 2015
      
         
            Za Svet
         
         
            Predsednik
         
         P. GRAMEGNA
      
   
   
      (1)  UL L 381, 28.12.2004, str. 33.
   
      (2)  Generalni sekretariat Sveta bo v Uradnem listu Evropske unije objavil datum, od katerega se Sporazum o spremembi začasno uporablja.